Avdijivkan taistelu (2022–2023)

Avdijivkan taistelu on Avdijivkan lähistöllä, Ukrainassa käynnissä oleva sotaoperaatio, joka alkoi 21. helmikuuta 2022 presidentti Vladimir Putinin tunnustettua Donetskin kansantasavallan itsenäisyyden.

Taistelualueen etulinja on ollut Avdijivkan eteläpuolella vuodesta 2014 lähtien. Kuusi päivää kestänyt Avdijivkan taistelu vuonna 2017 oli verisin sitten Minskin sopimuksen solmimisen.

Ukrainan suurin teräksen tuottaja Metinvest ilmoitti 13. maaliskuuta Avdijivkan koksitehtaansa vahingoittuneen tulituksessa, mutta kukaan ei loukkaantunut.

Kaupungin puolustusjohtajan mukaan Ukrainan joukot onnistuivat etenemään Opytnen kylään kaupungin eteläpuolella 10. syyskuuta.

Hyökkäyksen jatkuminen lokakuussa 2023 
Venäjälle on tärkeää saada kaupunki vallattua, koska korkeiden maastokohtien vuoksi se helpottaisi etenemistä seuraavana keväänä, joten se on 10. lokakuuta 2023 alkaen yrittänyt saartaa kaupunkia pohjoisesta ja etelästä. Saarrolla halutaan myös estää Ukrainaa keskittämästä joukkoja Zaporižžjan alueelle. Satelliittikuvien perusteella Venäjä menetti hyökkäyksessään ainakin 45 panssariajoneuvoa, mukaan lukien taistelupanssarivaunuja. Ukrainalaiset ovat kuitenkin toiveikkaita puolustuksensa kestävyydestä.

Venäläisjoukot eivät 12. lokakuuta mennessä olleet saavuttaneet merkittäviä läpimurtoja. Donetskin kansantasavallan johtaja Denis Pušilinin mukaan on liian aikaista ukrainalaisten täysimittaisten joukkopaosta kaupungista.

Tappiot 
Ukrainan puolustusministeri Rustem Umjerovin mukaan Venäjä on menettänyt Avdijivkassa noin 4 000 sotilasta, mikä vastaa suuruusluokaltaan presidentti Zelenskin ilmoittamaa prikaatin menetystä.

Lähteet 

Donetskin alueen historia
Pokrovskin piiri
Taistelut Venäjän hyökkäyksessä Ukrainaan